CELEX: 62017TN0425
Language: hu
Date: 2017-07-03 00:00:00
Title: T-425/17. sz. ügy: 2017. július 3-án benyújtott kereset – Capo d’Anzio kontra Bizottság

21.8.2017   
            
            
               HU
            
            
               Az Európai Unió Hivatalos Lapja
            
            
               C 277/57
            
         2017. július 3-án benyújtott kereset – Capo d’Anzio kontra Bizottság
   (T-425/17. sz. ügy)
   (2017/C 277/82)
   Az eljárás nyelve: olasz
   
      Felek
   
   
      Felperes: Capo d’Anzio SpA (Anzio, Olaszország) (képviselő: S. Carloni ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               az EUMSZ 263. cikk értelmében semmisítse meg a késedelmi kamatokkal növelt, eredetileg a felperesnek a LIFE10 ENV/IT/000369 – LCA4PORTS támogatási szerződés keretében megelőlegezett előfinanszírozás jogcímén nyújtott 193 120 euró visszatérítéséről szóló, 2017. április 28-i C (2017) 2953 végleges bizottsági határozatot.
            
         
      Jogalapok és fontosabb érvek
   
   Keresete alátámasztása érdekében a felperes a következőkre hivatkozik:
   
               1.
            
            
               A Cado d’Anzio társaság 2011. október 14-én írta alá a LIFE10 ENV/IT/000369 – LCA4PORTS támogatási szerződést, amellyel az Európai Bizottság a Capo d’Anzio SpA társaságnak támogatást nyújtott (a teljes összeg 45 %-ának megfelelő mértékben, maximum 485 300,00 euró összegben) az Anzio kikötőjének környezetvédelmi szempontból fenntartható fejlesztésére vonatkozó tanulmánnyal kapcsolatos projekt keretében, amelyet az illetékes hatóságok által jóváhagyott megvalósítási, rekonstrukciós és bővítési projekt írt elő.
            
         
               2.
            
            
               A projektben előírt tevékenységek folytatása során a Bizottság – a szerződéses és törvényi szabályoknak való kezdeti teljes megfeleléssel szemben – egyes alakszerűségi követelmények megsértését állapította meg, megszakította a projektet, és később a megtámadott intézkedésben az elismert összegek visszatérítését követelte.
            
         
               3.
            
            
               A felperes a projekt megszakítása és a támogatási szerződés megszüntetése, valamint az előfinanszírozás visszatéríttetése iránti kereset esetén alkalmazandó eljárásokat szabályozó közös rendelkezések 11. és ezt követő cikkeinek megsértésére hivatkozik.
            
         
               4.
            
            
               A jelen ügyben a Bizottság azt állítja, hogy a Capo d’Anziótól értesítéseket kapott, amelyek saját gazdasági-pénzügyi nehézségeinek átmeneti jellegét tanúsítják, kifejezett utalással arra, hogy az említett nehézségeket a társaság akaratától független jogellenes cselekmények és tények határozták meg.
            
         
               5.
            
            
               A Cado d’Anzio SpA társaság folyamatosan és lojálisan tájékoztatta a Bizottságot a neki fel nem róható nehézségekről, 2015. november 2-i, valamint 2015. december 7-i feljegyzésében utolsóként azt kérve, hogy ezeket a Bizottság vegye figyelembe a szerződéssel kapcsolatos határozatok elfogadása során, ezenfelül a felperes még egy találkozót is kért, hogy kifejthesse érveit, kifejezetten elkötelezve magát az előszerződés abban az esetben történő visszafizetése mellett, ha véglegesen képtelenné válna a projekt elszámolására irányuló felszólításával szemben.
            
         
               6.
            
            
               A Bizottság ahelyett, hogy figyelembe vette volna az előterjesztett igazolást, és részletes magyarázatot kért volna, hogy lehetővé vált volna számára, hogy gyakorolhassa a jelenlegi felperes által hivatkozott védelemhez való jogot, a közös rendelkezéseket alkalmazta, és a Capo d’Anzio SpA magatartását szándékos kötelezettségszegéssel egyenértékűnek tekintette.
            
         
               7.
            
            
               A Capo d’Anzio SpA-nak joga volt ahhoz, hogy lehetősége legyen ellentmondani a Bizottságnak, és bizonyítania, hogy nem történt részéről szándékos kötelezettségszegés, és ily módon, hogy arra hivatkozzon, hogy ne hozzanak döntést tekintetében egy neki fel nem róható helyzet miatt.
            
         
               8.
            
            
               A Bizottság magatartásának tehát az volt a lényege, hogy korlátozta a Capo d’Anzio SpA jogait, és megsértette azokat az általános jogelveket, amelyek a szerződések megszüntetését szándékos kötelezettségszegéshez kötik.
            
         
               9.
            
            
               Az eljárási és anyagi jogi szabályok megsértése a megtámadott intézkedés jogellenességében konkretizálódik, amely intézkedés visszavonja a részben kifizetett támogatást, annak ellenére, hogy a Capo d’Anzio SpA lényegében szabályosan használta fel a Bizottságtól a projekt végrehajtásával megbízott szakemberek kifizetésére kapott összegeket, kiemelve azt a pusztán alakszerű tényt, hogy nem tudott azonnali elszámolást bemutatni az elvégzett tevékenységekről.